Diari Oficial de la Generalitat Valenciana


Sumari del DOGV 4692, del 16-02-2004 (2004/955)

RESOLUCIÓ de 29 de gener de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Pla de Treball de la Comunitat Valenciana del Regne d'Espanya i de la Regió de Pomerània de la República de Polònia per als anys 2003/2004.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4692

Data del DOGV
:   16-02-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/955


Data del document
:   29-01-2004

Organisme emissor
:   Conselleria de Presidència

Tipus de document
:   Resolució

Descriptors 

:   * cooperació administrativa
    * cooperació europea
    * administració regional

RESOLUCIÓ de 29 de gener de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Pla de Treball de la Comunitat Valenciana del Regne d'Espanya i de la Regió de Pomerània de la República de Polònia per als anys 2003/2004. [2004/X955]
  
Subscrit, després de la tramitació prèvia reglamentària, entre la Comunitat Valenciana del Regne d'Espanya i la Regió de Pomerània de la República de Polònia, el 4 de novembre de 2003, un Pla de Treball per als anys 2003/2004, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Pla, que ha quedat inscrit al Registre de Convenis amb el número 0001/2004, i que figura com a annex d'esta resolució.
  
València, 29 de gener de 2004.- La directora general de Relacions amb les Corts i Secretariat del Govern: Alida C. Mas Taberner.
  
Pla de Treball de la Comunitat Valenciana del Regne d'Espanya i de la Regió de Pomerània de la República de Polònia per als anys 2003/2004
  
1. La Comunitat Valenciana i la Regió de Pomerània (d'ara en avant intervinents)
  
Tenint en compte:
  
a) el potencial comú d'ambdues regions
  
b) l'interés comú que es deriva de l'ampliació de la Unió Europea,
  
i en el marc de les bones relacions entre el Regne d'Espanya i la República de Polònia, es proposen, a través del present pla de treball, l'establiment d'una cooperació en les àrees següents:
  
1.1 Desenrotllament econòmic
  
1.2 Cooperació en el marc de les polítiques i programes de la UE
  
2. La cooperació en el camp del desenrotllament econòmic, citada en l'apartat 1.1 es referix primer que res a l'intercanvi econòmic i al suport a l'empresariat, de manera que estos dos intervinents abonaran les iniciatives de les empreses sobretot en els sectors següents:
  
- economia marítima i pesca;
  
- innovació i esperit empresarial, sobretot relacionats amb les xicotetes i mitjanes empreses;
  
- turisme;
  
- transport i infraestructures, amb especial rellevància en la promoció del transport marítim i ports;
  
- construcció i equipaments;
  
- tecnologies de la informació i de la comunicació;
  
3. La cooperació en el marc de les polítiques i els programes de la Unió Europea, citada en l'apartat 1.2 es realitzarà primer que res a través del coneixement de les experiències d'adaptació de la Comunitat Valenciana relacionades amb la participació en els òrgans de la Unió Europea i posada en pràctica de les polítiques i iniciatives de la Unió. Ambdues regions realitzaran gestions per a una participació conjunta en els projectes de la UE, especialment en l'àmbit de la gestió de fons estructurals i de cohesió, així com del desenrotllament sostenible .
  
4. Els intervinents recolzaran la cooperació en el camp de la cultura i l'educació, amb el fet d'estretir els llaços entre les societats d'ambdues regions, la qual cosa contribuirà a una millor integració dins de la Unió Europea.
  
5. Els intervinents abonaran i fomentaran, en el marc de les seues competències i possibilitats (incloses les financeres), activitats de les institucions de suport a l'empresariat, intensificació de l'intercanvi econòmic i la cooperació industrial, així com per a l'establiment de contactes directes entre els empresaris, la qual cosa portarà un acostament d'ambdues regions. Adquirix al seu torn, especial importància l'àmbit de la cooperació tecnològica a favor del desenrotllament de les xicotetes i mitjanes empreses, potenciant aquelles actuacions que milloren la seua competitivitat en l'àmbit de la innovació. Per a la realització de les activitats mencionades més amunt, les parts intentaran utilitzar mitjans financers provinents dels programes de la Unió Europea, així com d'altres programes.
  
6. Els intervinents promouran beques i estades de pràctiques, l'objectiu principal de les quals serà un millor coneixement de la realitat institucional d'ambdues regions.
  
7. En previsió d'un desenrotllament adequat del present pla, es crearà una comissió bilateral, formada per dos representants de cada regió.
  
8. Els resultats de les activitats realitzades es valoraran conjuntament transcorregut un any, i en base a esta valoració, es prendrà una decisió sobre la firma d'un acord de cooperació entre ambdues regions .
  
Gdansk, 4 de novembre de 2003.
  
El president de la Generalitat Valenciana,
  
FRANCISCO CAMPS ORTIZ
  
El president de la Regió de Pomerània,
  
JAN KOZLOWSKI